ซีไอเอ็มบีแม่เท3.5พันล. ดันแบงก์CIMBTผงาด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ส.ค. 2554

โพสต์ทูเดย์ — บริษัทแม่หนุนธนาคารซีไอเอ็มบี ไทย รุกธุรกิจธนาคารเต็มที่ พร้อมอัดฉีดเงินเพิ่มทุนเฉียด 3,000 ล้าน ซื้อ 3 ธุรกิจรวม 553 ล้าน
นายสุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหาร ธนาคารซีไอเอ็มบี ไทย (CIMBT) เปิดเผยว่า คณะกรรมการอนุมัติให้เพิ่มทุนจดทะเบียนอีกจำนวน 1,483,266,769 บาท เป็นจำนวน 8,157,96,378 บาท โดยการออกหุ้นเพิ่มทุนจำนวน 2,966,533,592 หุ้น พาร์หุ้นละ 0.50 บาท เสนอขายให้แก่ผู้ถือหุ้นเดิมสัดส่วน 9 หุ้นเดิมต่อ 2 หุ้นใหม่ ราคาหุ้นละ 1 บาท จะได้รับเงินทั้งสิ้น 2,966.53 ล้านบาท และออกตราสารหนี้ด้อยสิทธิจำนวนไม่เกิน 6,000 ล้านบาท เพื่อเพิ่มเงินกองทุนขั้นที่ 1 และขยายธุรกิจ
นอกจากนี้ ยังขายหุ้นของบริษัทหลักทรัพย์จัดการกองทุน (บลจ.) บีที บริษัท เวิลด์คลาส และบริษัทบริหารจัดการสินทรัพย์ (บบส.) สาทร มูลค่ารวม 553 ล้านบาท และโอนสินทรัพย์ด้อยคุณภาพให้กับกลุ่มซีไอเอ็มบี ธนาคารคงเหลือสินทรัพย์ด้อยคุณภาพต่ำกว่า 5% และเครือข่ายของธนาคารจะขายผลิตภัณฑ์ต่อไป
“เมื่อขายทรัพย์สินให้กับแม่มาเลเซียแล้ว เราก็สามารถมุ่งทำธุรกิจธนาคารให้เติบโตได้อย่างเต็มที่ และลดภาระการจัดการหนี้ด้อยคุณภาพ พร้อมดึงความเชี่ยวชาญและทรัพยากรด้านการจัดการกองทุนของกลุ่มเข้าสู่ศูนย์กลาง สามารถขยายธุรกิจระดับภูมิภาคต่อไป” นายสุภัค กล่าว 
สำหรับการเพิ่มทุนนั้นน่าจะดำเนินการเสร็จสิ้นภายในครึ่งปีแรก ซึ่งเชื่อว่าจะได้รับความสนใจจากผู้ถือหุ้นรายย่อยจำนวนมาก เพราะผลประกอบการที่ดีขึ้นและสถานะของธนาคารที่เข้มแข็งภายใต้การสนับสนุนของกลุ่มซีไอเอ็มบี 
นายดาโต๊ะ ศรี นาเซียร์ ราซัค ประธานเจ้าหน้าที่บริหารกลุ่มซีไอเอ็มบี กล่าวว่า กลุ่มซีไอเอ็มบีซื้อหุ้นของ 3 บริษัท และพร้อมใช้สิทธิซื้อหุ้นเพิ่มทุนเต็มที่สัดส่วน 93.15% เป็นข้อพิสูจน์หนึ่งที่ตอกย้ำถึงความมุ่งมั่นในการสร้างความเติบโตให้กับซีไอเอ็มบี ไทย และแสดงถึงความเชื่อมั่นต่อเศรษฐกิจไทย 
ทั้งนี้ ที่ผ่านมาธนาคารซีไอเอ็มบี ไทย ได้ประกาศขายทรัพย์สินมาแล้ว 4 รายการ และการเพิ่มทุนจำนวนมากครั้งนี้กดดันราคาหุ้นทรุดลง 9.27% หรือ 0.28 บาท ปิดที่ 2.74 บาท
ด้านบริษัท ช.การช่าง (CK) ได้นำหุ้นเพิ่มทุนที่เหลือจากการขายผู้ถือหุ้นเดิม จำนวน 48,306,508 หุ้น เสนอขายให้กับธนาคารกรุงเทพ จำนวน 38 ล้านหุ้น และบริษัท เสริมกิจ แมเนจเม้นท์ จำนวน 10,306,508 หุ้น ในราคาหุ้นละ 5.34 บาท รวมเป็นเงินทั้งสิ้น 257.95 ล้านบาท
บริษัท อาร์ ซี แอล (RCL) จะเพิ่มทุนจำนวน 165.75 ล้านบาท เป็น 828.75 ล้านบาท เสนอขายหุ้นให้แก่ผู้ถือหุ้นเดิมที่มีชื่อในทะเบียนวันที่ 17 พ.ค. 2553 สัดส่วน 4 ต่อ 1 ในราคาตลาดเฉลี่ย 715 วัน และมีส่วนลด 5% กำหนดชำระเงินวันที่ 31 พ.ค.4 มิ.ย. 2553